Benvolguts/des:

La nostra entitat prepara un **cicle sobre el Canvi climàtic** i les conseqüències que ja està provocant en tants aspectes de la vida quotidiana: les persones, els animals, els arbres, o la vida tal i com la coneixen.

Aquest cicle voldríem que oferís als assistents un marc que permetés respondre a les preguntes: “**Què puc fer?” “Amb qui ho puc fer?” “Com ho puc fer i com ho podem fer.** Partirem de Font-rubí, però tot pensant en el territori immediat de la nostra convivència i el Penedès en general.

Hi ha previstes en principi, tres xerrades, que podran ser ampliades a d’altres el proper curs:

* **27 de maig**: Robert Savé biòleg, investigador del IRTA i membre del GECCC (Grup d'experts del canvi Climàtic a Catalunya). Tema: **La regió agroalimentària des de el punt de vista dels productors**.
* **10 de juny** Marc Talavera, biòleg. Responsable de Eixarcolant (Igualada). Tema: **La regió alimentària des de el punt de vista del consumidor.**
* **7 de juliol** Marc Arcarons. Tècnic Forestal. Treballa amb animals (rucs i vaca Albera) en la cura del bosc (neteja i prevenció d'incendis). Tema: **La cura dels boscos.**

Els actes es realitzaran **al Centre R. La Cooperativa**, a partir de les **7 de la tarda.**

Us invitem a donar a conèixer aquesta activitat als vostres coneguts i amistats. Per la nostra banda ens hem adreçat a d’altres entitats i associacions i consistoris d’ajuntaments veïns perquè hi col·laborin. Voldríem que tot plegat adquirís, fins on es pugui, el caràcter de crida des de l’àmbit local per afrontar un problema que ens afecta a tots.

Vostre: La junta